Skeiðið verður í Skúlanum á Fløtum, eindin á Argjum. 11.-14. august verður altjóða verkskeið fyri ungar strúkarar í Tórshavn. Tað eru stórar stjørnur innan klassiska heimin fyri strúkarar, ið koma higar at undirvísa og spæla. Skeiðið verður skipað rundan um ungarsku brøðurnar Geza og Csaba Szilvay. Geza og Csaba hava fingið altjóða viðurkenning fyri yrki sítt í Finlandi, har teir við síni slóðbrótandi námsfrøði, hava undirvíst børnum í strúkiljóðførum, og hava nátt framúrskarandi úrslitum. Saman við brøðrunum kemur finska ungdóms-strúkiorkestrið Helsinki Strings. Helsinki Strings varð stovnað av brøðrunum Geza og Csaba og hevur vakt stóran ans, tí hesi ungu spæla tónleik á høgum stigi. Orkestrið verður í dag stjórnað av finska dirigentinum Jukka Rantamäki. Skeiðið verður soleiðis skipað, at næmingarnir verða býttir í tvey orkestur. Annað orkestrið spælir krevjandi og framkomnan strúkaratónleik og hitt, góðan strúkaratónleik, ið er hóskandi fyri tey, sum spæla væl á ljóðføri, men tó ikki hava so nógvar royndir. Víðarikomna orkestrið verður stjórnað av Jukka og Bernhardi Wilkinson. Í orkestrinum eru eisini øll tey ungu úr Helsinki Strings, so her er okkara møguleiki at læra frá hesum viðurkendu ungu–og hvør veit, kanska eisini at spæla líka væl sum tey. Hitt orkestrið verður stjórnað av sjálvum Geza og Csaba. Vit hava roynt at valt tónleik, ið bæði er stuttligur at spæla og krevjandi-men tó ikki meir krevjandi enn so, at øll, ið hava spælt eina tíð og eru komin nakað áleiðis, kunnu vera við. Vit vóna, at allir ungir strúkarar í Føroyum taka av hesum framúrskarandi møguleika, at spæla saman við hesum promenentu gestum okkara. Vit hava so mangan sæð, at tílík skeið hava ovurstóra ávirkan á tónlistarligu menningina hjá næmingunum. Tiltakið endar við eini megnar konsert í Norðurlandahúsinum. Vit vilja samstundis sláa fast, at hóast Geza og Csaba eru serliga kendir fyri at hava byrjað Colorstrings-námsfrøðina, so er hetta ikki eitt Colorstrings-skeið. Hetta er eitt skeið, har vit savnast um tónleik og samanspæl. Tað er tí als eingin treyt, at ein kennir nakað til Colorstrings. Endamálið er at savna ein fjølbroyttan skara í ymsum aldrum og við ymiskari bakgrund. Spælir tú eitt strúkiljóðføri, sum svarar til støðið á orkestur 2 í Musikkskúlanum, og hevur tú hug til nakrar mennandi dagar í august, so vóna vit, at tú skundar tær og meldar til skeiðið. Hetta gert tú við at gjalda kr. 1.000 á kontonr. 9870-1032470. Hetta er luttøkugjald og við í prísinum er undirvísing, nótar, matur, atgongd til svimjihyl, fimleikahøll og fótbóltsvøll. Eisini segði Sunleif Rasmussen frá um føroyskan tónleik, og virksemi hjá sær sum tónasmiður. Við í fylginum vóru eisini Alberto Biavati, sum virkar á sendistovuni í Berlin, Nicola Raffaele, Gianfranco Contri, italski konsulin í Føroyum Magni Arge og klaverleikarin Mauro Patricelli. ... Tórshavnar Musikkskúli er týdningarmikil liður í mentanarlívinum í høvuðsstaðnum og bjóðar tónleikaundirvísing til børn og ung á høgum fakligum stigi í eini røð av ljóðførum og sangi. Harumframt er Tórshavnar Musikkskúli virkin kveikjari og samstarvspartur í eini røð av verkætlanum og tiltøkum á føroyska mentanarpallinum. Musikkskúlin Tórshavnar Musikkskúli er ein kommunalur stovnur innan mentamálaøkið í Tórshavnar kommunu, umframt partur av føroysku musikkskúlaskipanini hjá Mentamálaráðnum. Støðið í undirvísingini verður tikið í kunnleikanum um tónleik í breiðum høpi, og um nýggjar og gamlar framburðarhættir innan tónleikin. Harafturat skipar skúlin fyri næmingaframførslum. Umframt at vera ein blómandi skúli, er Musikkskúlin eisini vakstrarhús hjá børnum og ungum, sum í framtíðini fara at mynda tónleikalívið í høvuðsstaðnum. Skúlin húsast á Frúutrøð, í Skansastovu Yviri við Strond, umframt aðrastaðni í býnum, og virkar í tøttum samstarvi við aðrar stovnar innan menta- og undirvísingarøkið. Lesið meiri um skúlan á www. tm. fo Knýtt at skúlanum er eisini ein musikkskúlanevnd við 5 nevndarlimum tilnevndir av Tórshavnar býráð. Nevndin arbeiðir m. a. fyri góðum korum hjá musikkskúlanum, miðar eftir at vekja ans fyri tónleiki og arbeiðir sum heild fyri áhugamálum musikkskúlans. Varaleiðarin skal duga væl at samskifta í skrift og talu, hava góð samstarvsevni og vera fyrikomandi. Dentur verður lagdur á, at varaleiðarin er kveikjandi og hevur hugsjónir um fakliga og námsfrøðiliga menning. Harumframt er viðkomandi hjá umsøkjara at hava skil fyri fyrisiting og fíggjarstýring. Varaleiðarin hevur tilvísing til leiðaran í Tórshavnar Musikkskúla. Meiri fæst at vita Meira fæst at vita um starvið við at venda sær til Andreu Heindriksdóttir, musikkskúlaleiðara, andrea @ torshavn. fo tlf. 513312 ella Sigurð Ó. Vang, mentanarleiðara, sigurd @ torshavn. fo tlf. Í gjár fingu tríggir næmingar prógv í urguspæli og teimum hjágreinum ið har til hoyra. Næmingarnir: Ann-Kristin, Andrias og Torkil fingu prógvini handaði á samkomu í gjár. Gudmund Mortensen er lærari teirra, og umframt tað eisini samskipari á PO útbúgvingini. Lærarar úr Føroyum eru: Angelika Nielsen, Jona Jacobsen, Agnar Lamhauge, Anna á Váli Guttesen og Jens Chr Guttesen. Nevnast kann eisini at ein av útlendsku lærarunum er kendi violinisturin Elisabeth Zeuthen. Finalukonsert verður í NLH nú sunnudagin 12. juni kl. 15.00:-)... Sí minni-Hesin tónleikaneisti og hesin brandur skal røkjast við skili og við serligum hegni, annars er hann sum annar eldur, so kann hann týna! Hetta segði Helena Dam á Neystabø, forkvinna í mentamálanevnd Tórshavnar Býráðs, tá ið hon handaði prógvini til ársins pisur á Musikkskúla miðnámi. Tað eru frumevnini, ið koma á pallin sunnudagin kl. 16.00 í Norðurlandahúsinum. Tíð og rúm, vatn og vindur. Tøgn og meldur. Tað er árliga Crossover-konsertin, har allir Miðnámsnæmingar-klassiskir og rútmiskir, taka felags lógvatak og bera okkum nýggjar og slóðbrótandi upplivingar. Høvuðsevnið í ár er Minimalisma (men ikki so nógv, at tað bilar.....) Steive Reich og Terry Riley eru sjálvandi við. Tó hevur tað eydnast at flætta føroyskan og imrpovisatiónskendan tónleik inn í skránna. Verk hjá Kristian Blak, skrivað til høvið verður frumframført. Verkið ber heitið Vatn og vindur. Eisini Tóm rúm hjá Trónda Bogasyni verður framført og tey ungu fara at spæla sær við minimalistisku Y Arpeggios hjá Teiti Lassen. Alt framført við spælihugi og markleysum opinleika av ungu tónleikaspírunum á Musikkskúla miðnámi. Konsertin varir slakan tíma. Øll eru hjartaliga vælkomin. Fakta: Skrá: Terry Riley (f. 1935): In C Kristian Blak (f. 1947): Vatn og vindur (frumframførsla) Tróndur Bogason (f. 1976): Tóm rúm (Klaver: Helena Joensen) Kvæðalag Impro yvir føroyskt kvæðalag (við støði í SSR-skeiði hjá Rune Thorsteinsson) Teitur Lassen (f. 1977): Y Arpeggios Steve Reich (f. 1936): Clapping Music Musikkskúla miðnám er eitt skipað undirvísingartilboð á miðnámstigi fyri framkomnum næmingum í aldrinum 14-25. Endamálið er lutvíst at nøkta tørvin á einari hollari grundútbúgving til áhugaleikarar og at fyrireika evnaríkar næmingar til framhaldslestur á lærdum tónlistarskúla. Tvær breytir eru, ein klassisk og ein rútmisk, og undirvíst verður ljóðførisspæli, sangi, kompositión og øðrum vanligum tónleikagreinum.